Formenn flokkanna þriggja , og eftir atvikum helstu trúnaðarmenn þeirra , hafa fundað stíft í vikunni til að klára myndun ríkisstjórnarinnar . Auk þess hefur Bjarni Benediktsson ekki haft sannfæringu fyrir því að ríkisstjórn með einungis eins manns meirihluta – flokkarnir þrír eru með 32 þingmenn og einungis 46,7 prósent atkvæða á bak við sig - gæti staðið af sér þær áskoranir sem fram undan eru . Þótt sumir þingmenn Sjálfstæðisflokksins efist enn að ríkisstjórnarsamstarf við Viðreisn og Bjarta framtíð sé góð hugmynd þá meta þeir það þó sem svo að Bjarni hafi óskorað umboð til að mynda slíka ríkisstjórn , sérstaklega þar sem aðrar viðræður hafa ekki gengið eftir nú rúmum tveimur mánuðum eftir kosningar . Þá á að sjá til þess að Mjólkursamsalan fari aftur undir samkeppnislög og ráðast á í endurskoðun á búvörusamningum , sem Bjarni Benediktsson og Sigurður Ingi Jóhannsson , nú formaður Framsóknarflokksins , undirrituðu fyrir tæpu ári síðan og gilda til tíu ára . Ríkisstjórnin mun ekki bera ábyrgð á þeirri tillögu og Sjálfstæðisflokkurinn , sem er andvígur aðild , mun geta barist gegn þeirri niðurstöðu . Þess í stað verður samþykkt að búa til ferli sem eigi að miða að breytingum innan ákveðins tímaramma , en kerfisbreyting á sjávarútvegskerfinu sjálfu verður ekki hluti af stjórnarsáttmála . Heimildir Kjarnans herma að það sé einnig vilji til að endurskoða peningastefnu landsins og ráðast í umfangsmiklar efnahagsaðgerðir sem eiga að draga úr þeim miklu sveiflum sem tíðkast í gengi íslensku krónunnar og íslensku efnahagslífi almennt . Sjálfstæðisflokkurinn , sem er með 21 þingmann , fær helming þeirra ráðuneyta auk embættis forseta Alþingis . Viðreisn á að fá þrjú ráðuneyti en Björt framtíð tvö . Fyrir liggur að Bjarni Benediktsson verði forsætisráðherra . Hún mun þó örugglega taka sæti í næstu ríkisstjórn , sé hún í stakk búin til þess , og sitja áfram í endurskipulögðu innanríkisráðuneyti . Sjálfstæðisflokkurinn þarf þó að skipa að minnsta kosti eina konu til viðbótar í ráðherraembætti . Þegar hefur verið ákveðið að Þorgerður Katrín Gunnarsdóttir og Þorsteinn Víglundsson verði hinir tveir ráðherrar flokksins , sem sækist eftir að fá sjávarútvegs - og landbúnaðarráðuneytið til viðbótar við annað hvort velferðarráðuneytið , þ.e. heilbrigðis - eða félags - og húsnæðismálaráðuneytið . Líklegast er talið að Óttarr Proppé verði mennta - og menningarmálaráðherra , þótt það sé ekki frágengið . Þá er talið öruggt að Björt Ólafsdóttir verði hinn ráðherra flokksins , og muni þá væntanlega setjast í umhverfisráðuneytið . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .